KYK: Skote klap in hooggeregshof in Jhb | Netwerk24
Deur Werner Beukes 09 Desember 2019 14:38
'n Polisiebeampte is in die skouer deur een van die voortvlugtiges gesteek . Foto: Felix Dlangamandla
Die polisie se honde-eenheid was gou op die toneel om na die verdagtes te soek. Foto: Felix Dlangamandla
Polisiebeamptes haas hulle na die toneel van die skietery terwyl omstanders buite wag. Foto: Felix Dlangamandla
Minstens vier mans is Maandag aangekeer ná 'n skietery in die hooggeregshof in Johannesburg. Die mans was deel van 'n groep wat uit aanhouding wou ontsnap. 'n Polisiebeampte is na bewering deur een van die voortvlugtende mans met 'n mes gesteek. Hy is deur nooddienste na 'n ambulans geneem. Volgens 'n ooggetuie Vikesh Padiachy het hy net ná 13:00 twee mans op die vierde vloer sien hardloop.
"Een het in die hysbak gespring, die ander man het met die trappe afgehardloop. Die polisie was kort op die mans se hakke. Ek het geskrik toe ek skielik skote hoor. Een van die mans het 'n polisieman in sy skouer met 'n mes gesteek," sê Padiachy.
Volgens omstanders is 'n vyfde verdagte nog op vrye voet. Brig. Mathapelo Peters, polisiewoordvoerder, was nie dadelik vir kommentaar beskikbaar nie.